
Ainavu politikas ieviešanas plāns 2024.-2027.gadam
· 1. Apstiprināt Ainavu politikas ieviešanas plānu 2024. - 2027. gadam (turpmāk - Plāns).
· 2. Noteikt Vides aizsardzības un reģionālās attīstības ministriju par atbildīgo institūciju, kas sadarbībā ar Zemkopības ministriju, Kultūras ministriju to padotībā esošajām  iestādēm nodrošina tām Plānā noteikto uzdevumu īstenošanu. 
· 3. Plānā minētajām atbildīgajām un iesaistītajām valsts institūcijām īstenot Plānā noteiktos uzdevumus atbilstoši tām piešķirtajiem valsts budžeta līdzekļiem vai piesaistot ārvalstu finanšu palīdzību.
· 4. Jautājumu par papildu valsts budžeta līdzekļu piešķiršanu Plāna  īstenošanai  izskatīt Ministru kabinetā likumprojektu par vidēja termiņa budžeta ietvaru sagatavošanas procesā kopā ar visu ministriju un centrālo valsts iestāžu priekšlikumiem par prioritārajiem pasākumiem, ievērojot valsts budžeta finansiālās iespējas.
· 5. Par Plāna uzdevumu izpildi atbildīgajām un iesaistītajām valsts institūcijām līdz 2026. gada 1. martam un 2028. gada 1. martam iesniegt Vides aizsardzības un reģionālās attīstības ministrijā informāciju par Plānā ietverto pasākumu īstenošanas gaitu.
· 6. Vides aizsardzības un reģionālās attīstības ministrijai līdz 2026. gada 1. novembrim iesniegt Ministru kabinetā starpposma novērtējumu par Plāna īstenošanu un priekšlikumus Plāna aktualizēšanai un līdz 2028. gada 1. novembrim Plāna ex-post novērtējuma ziņojumu.

